Fåberg prestegjeld

Fåberg prestegjeld var et prestegjeld tilhørende Sør-Gudbrandsdal prosti i Hamar bispedømme i Den norske kirke. Det omfattet Fåberg kommune i Oppland fylke, og hovedkirken var Fåberg kirke.

Kirkesogn 
Fåberg prestegjeld bestod av følgende kirkesogn:
 Fåberg
 Mesna

Historikk 
Fágaberg sókn (norrønt) har sin opprinnelse fra kristningen av landet. Fåberg prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Fåberg prestegjeld dannet grunnlaget for Fåberg formannskapsdistrikt opprettet i 1837.

Ved kgl. res. 29.12.1902 med virkning fra 1.1. 1903 ble kjøpstaden Lillehammer fraskilt Fåberg prestegjeld og opprettet som Lillehammer prestegjeld. I det gjenværende Fåberg prestegjeld ble Fåberg sogn hovedsogn, og det tidligere Lillehammer landdistrikt ble annekssogn under navn av Mesna sogn.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Fåberg prestegjeld og dets sogn er nå en del av Lillehammer kirkelige fellesråd underlagt Sør-Gudbrandsdal prosti.

Referanser 

Opplands historie
Prestegjeld i Hamar bispedømme
Prestegjeld i Innlandet